ธุรกิจคอนแทคเลนส์ กำลังเติบโต
ปี 2000 โลกมีประชากร 6,145 ล้านคน มีคนสายตาสั้น 1,406 ล้านคน ปี 2017 โลกมีประชากร 7,700 ล้านคน มีคนสายตาสั้น 2,600 ล้านคน  เมื่อคิดเป็นสัดส่วน คนสายตาสั้นจะมีสัดส่วนเพิ่มขึ้นจาก 23% เป็น 34% ในระยะเวลา 17 ปี  แต่ถ้าคิดเป็นอัตราการเติบโต คนสายตาสั้นในโลกนี้ ได้เพิ่มขึ้นเป็นเท่าตัว 
26 พ.ย. 2561

ธุรกิจคอนแทคเลนส์ กำลังเติบโต / โดย ลงทุนแมน
ปี 2000 โลกมีประชากร 6,145 ล้านคน มีคนสายตาสั้น 1,406 ล้านคน
ปี 2017 โลกมีประชากร 7,700 ล้านคน มีคนสายตาสั้น 2,600 ล้านคน
เมื่อคิดเป็นสัดส่วน
คนสายตาสั้นจะมีสัดส่วนเพิ่มขึ้นจาก 23% เป็น 34% ในระยะเวลา 17 ปี
แต่ถ้าคิดเป็นอัตราการเติบโต
คนสายตาสั้นในโลกนี้ ได้เพิ่มขึ้นเป็นเท่าตัว
โดยมีการคาดการณ์กันว่าในปี 2050 จะมีคนสายตาสั้นมากถึง 5,000 ล้านคนในโลกนี้
และอัตราส่วนจะเพิ่มขึ้นเป็น 50% เมื่อเทียบกับจำนวนประชากร
หรือพูดง่ายๆ 1 ใน 2 คน ที่เดินผ่านเรา จะเป็นคนสายตาสั้น
แต่ที่น่าตกใจ รู้หรือไม่ว่าในปัจจุบัน เด็กอายุ 18 ปี ในประเทศจีน, เกาหลีใต้ และสิงคโปร์ สัดส่วนคนสายตาสั้นคือ 90% เมื่อเทียบกับจำนวนประชากรทั้งหมด
หรือเรียกได้ว่าวัยรุ่นเกือบทั้งหมดในประเทศ จีน, เกาหลีใต้, สิงคโปร์ เป็นคนสายตาสั้น
แล้ว 3 ประเทศนี้มีอะไรที่เหมือนกัน
สิ่งหนึ่งที่คล้ายกันคือ ประเทศเหล่านี้มีการเติบโตทางเทคโนโลยีที่สูงมาก
เมื่อพฤติกรรมการใช้ชีวิตที่เปลี่ยนไป ทุกการเชื่อมต่อบนโลกเราเกิดขึ้นบนจอดิจิทัล ทั้งตอนเรียน ตอนทำงานหรือแม้แต่เวลาว่าง
พอเรื่องเป็นแบบนี้ เราจึงต้องใช้สายตามากขึ้น และมันก็ส่งผลถึงโอกาสที่เราจะเป็นโรคสายตาสั้นมากขึ้นตามไปด้วย
พอเราสายตาสั้น เราจึงมีตัวเลือกเพียง 3 ทาง
ใส่แว่น
ใส่คอนแทคเลนส์
หรือผ่าตัด..
เรื่องดังกล่าวจึงทำให้ตลาดที่เกี่ยวกับสายตาเติบโตขึ้นเรื่อยๆ และหนึ่งในตลาดที่น่าสนใจคือ คอนแทคเลนส์..
ปี 2017 รายได้รวมของตลาดคอนแทคเลนส์ คือ 377,775 ล้านบาท ประกอบไปด้วยผู้เล่นรายใหญ่ในตลาดคือ Acuvue, Alcon, Bausch + Lomb และ CooperVision
แล้วการเติบโตของธุรกิจคอนแทคเลนส์เป็นอย่างไร?
ตัวอย่างในเรื่องนี้อาจจะเป็น แบรนด์ Acuvue ภายใต้บริษัท Johnson & Johnson ที่มีส่วนแบ่งการตลาดมากสุดที่ 26.4% โดยมีรายได้เฉพาะสินค้าคอนแทคเลนส์
ปี 2015 รายได้ 85,673 ล้านบาท
ปี 2016 รายได้ 91,487 ล้านบาท
ปี 2017 รายได้ 99,733 ล้านบาท
แล้วทำไมยอดขายของคอนแทคเลนส์ถึงโตขึ้นเรื่อยๆ?
สมัยก่อน เราจะคุ้นเคยกับเลนส์แข็งๆ ใช้งานยาก ที่มีอายุการใช้งานเป็นปี
ปัจจุบัน คอนแทคเลนส์ถูกพัฒนาไปเป็นเลนส์แบบนิ่มที่มีให้เลือกตั้งแต่รายวัน รายสัปดาห์ หรือแม้กระทั่งรายเดือน..
นอกจากนี้ คนในยุคปัจจุบันเริ่มหันมาสนใจภาพลักษณ์มากขึ้น คอนแทคเลนส์จึงกลายมาเป็นตัวเลือกที่น่าสนใจ และมันกำลังถูกต่อยอดให้กลายเป็นสินค้าแฟชั่น.. เราคงจะได้เห็นคอนแทคเลนส์สี คอนแทคเลนส์ตาโต ที่บางคนเลือกที่จะใส่ถึงแม้ว่าเขาไม่ได้สายตาสั้นก็ตาม
อีกเรื่องหนึ่งที่น่าสนใจคือ
โมเดลของธุรกิจคอนแทคเลนส์
สินค้าคอนแทคเลนส์ ไม่ต่างอะไรจากกระดาษทิชชู หรือ ผ้าอ้อม
ที่ต้องมีการใช้แล้วทิ้ง และ ซื้อใหม่ตลอดเวลา ซึ่งสิ่งนี้เรียกว่า Recurring Revenue
สิ่งที่น่าสนใจคือ กระดาษทิชชู หรือ ผ้าอ้อม เราอาจจะไม่คำนึงถึงแบรนด์มากนัก เพราะมันดูไม่ต่างกัน
แต่สำหรับสิ่งที่ต้องมาอยู่ในตาเราตลอดเวลา คงต้องยอมรับว่า แบรนด์ที่มีคุณภาพดี จะมีผลต่อการตัดสินใจซื้อ
หมายความว่า หากบริษัทไหนสามารถพัฒนาคอนแทคเลนส์ที่ตอบโจทย์ผู้สวมใส่ได้มากขึ้นไปกว่าที่เป็นอยู่ในปัจจุบัน ก็อาจจะมีลูกค้าในมือถึงระดับพันล้านคน
คงไม่มีใครคิดว่า ธุรกิจประเภทนี้จะเติบโตตามเทคโนโลยี และไลฟ์สไตล์ของเราได้อย่างโดดเด่น
ถ้าถามว่าสิ่งที่เราต้องทำทุกวันเมื่อตื่นนอน
ในสมัยก่อน คำตอบอาจจะเป็น แปรงฟัน หรือ โกนหนวด
แต่ในสมัยนี้คำตอบที่ได้อาจจะมีเพิ่มขึ้นมาอีกหนึ่งอย่าง นั่นก็คือ ใส่คอนแทคเลนส์ นั่นเอง..
----------------------
<ad> ยังมีอีกหนึ่งอย่างที่หลายคนทำตอนตื่นนอน ก็คือเล่น facebook ถ้าอยากเข้าใจ Facebook แบบทะลุทะลวง ต้องอ่านหนังสือเล่มนี้ ‘ใช้ Facebook ถูกวิธี ยอดขายดีขึ้น 100 เท่า’ โดย "DIGITAL TIPS" อ่านแล้วจะเข้าใจพี่มาร์คขึ้นอีกหลายเท่า ยิงแอดได้ปังๆ กว่าที่เคย อ่านสนุก เข้าใจง่าย แถมมีวีดีโอในเล่มแจกให้ไว้ไปทำตามกันได้
สามารถซื้อได้แล้วตามร้านหนังสือชั้นนำ ตั้งแต่วันนี้เป็นต้นไป
ราคาเพียง 249 บาทเท่านั้น
สั่งซื้อได้ที่ 
หรือ 
----------------------
References
-
-
-
-
-